text: Øver sig på ny motorvej
  06 marts 2012 kl. 16.40
  Beredskabsstyrelsen Sydjylland holder i aften sammen med det lokale redningsberedskab Aabenraa Brand og Redning samt EUC-vests Ambulance-uddannelse en større øvelse på den ny motorvejsstrækning mellem Kliplev og Sønderborg.
  Øvelsen har til formål at træne personel på alle niveauer, og vil have deltagelse af ca. 150 brand, redningspersonel og figuranter. 
  Øvelsen går i gang med alarmtidspunkt kl. ca. 18:30 og vil få deltagelse af en af rednings-helikopterne fra Skrydstrup, hvis der er er akutte rednings-aktioner, der kræver helikopterens medvirken.
  